1. pielikums

APSTIPRINĀTS

**Latvijas Universitātes aktīvās atpūtas pasākuma**

**“LU Erudītā foto orientēšanās Rīgas vecpilsētā”**

**NOLIKUMS**

1. **Mērķi un uzdevumi**
	1. Popularizēt sportu un veselīgu dzīvesveidu Latvijas Universitātes (LU) studentu vidū.
	2. Iesaistīt iespējami vairāk studentu veselību veicinošās aktivitātēs.
	3. Pievērst uzmanību veselīgam dzīvesveidam un rosināt atteikties no kaitīgiem ieradumiem.
	4. Palielināt orientēšanās sporta veida publicitāti.
	5. Dot iespēju aizraujoši pavadīt laiku svaigā gaisā un iepazīt dažādo Rīgas vecpilsētu.
	6. Veidot kontaktus un draudzīgas attiecības starp LU fakultāšu studentiem.
2. **Vieta un laiks**
	1. Pasākums norisināsies 2023. gada 15. februārī.
	2. Pasākuma sākums – plkst. 17.00 pie LU galvenās ēkas Raiņa bulvārī 19.
	3. Pasākuma ietvaros meklējamie kontrolpunkti atradīsies Rīgas vecpilsētā.
3. **Pasākuma vadība**
	1. Pasākumu organizē un vada Latvijas Universitātes Sporta centrs (LU SC) sadarbībā ar Latvijas Universitātes Studentu padomi (LU SP).
4. **Dalībnieki un pieteikšanās**
	1. Pasākumā piedalās LU klātienes un neklātienes studenti, tai skaitā doktoranti.
	2. Komandas lielums: 3 – 5 dalībnieki, piedalās ierobežots komandu skaits.
	3. Pieteikties pasākumam var, aizpildot [elektronisko pieteikuma anketu](https://ej.uz/LU_erudita_foto_orientesanas) (<https://ej.uz/LU_erudita_foto_orientesanas>) līdz 2023. gada 14. februāra plkst. 11.59.
5. **Pasākuma norise**
	1. Pasākuma dalībniekiem ir vienota starta vieta – pie LU Raiņa bulvārī 19.
	2. Komandas startēs ar 2 minūšu intervālu. Precīzs starta laiku saraksts būs pieejams komandām pēc pasākuma reģistrācijas beigām.
	3. Pēc starta komandai tiks dotas 2 stundas laika, lai veiktu orientēšanos. Pēc orientēšanās nav jāatgriežas uz starta vietu. Par tiem objektiem, kas tiks atrasti vēlāk nekā 2 stundas kopš konkrētās komandas starta laika, komanda punktus vairs nesaņems.
	4. Startā komandas saņem lapasar objektu bildēm un karti ar tajā atzīmētiem kontrolpunktiem.
	5. Komandas dalībniekiem jāatrod kartē norādītie kontrolpunkti, jānoskenē pie kontrolpunktiem esošie QR kodi un jāaizpilda anketa, līdz kurai aizvedīs QR kods. Anketās būs atrodami dažādi jautājumi par Latviju, Rīgu, LU SC u.c., kā arī papilduzdevumi, par kuriem varēs saņemt papildu punktus.
	6. Pasākuma laikā jāsavāc pēc iespējas lielāks punktu skaits (maksimālais punktu skaits ir 168).
	7. Lai nodrošinātu pasākuma godīgumu, visiem komandas dalībniekiem visu pasākuma laiku ir jāstartē kopā, katrā kontrolpunktā pie jautājumu atbildēm jāiesniedz arī komandas kopbilde uz foto orientēšanās objekta fona.
	8. Komandas kapteinis atbildes drīkst iesniegt tikai vienu reizi uz noskenētajiem jautājumiem (labojums netiks skaitīts).
	9. Komandai, ja rodas problēmas ar kapteiņa mobilo telefonu (izlādējas/izslēdzas, nevar atvērt uzdevumu u.c.), atbildi var iesniegt komandas biedrs, kura mobilais numurs piereģistrēts pie organizatora kā rezerves.
	10. Komandu dalībniekiem LU SC nodrošina foto orientēšanās maršruta karti ar objektu bildēm.
	11. Par pasākuma rezultātiem un godīgumu ir atbildīgs LU SC pasākuma organizators.
6. **Rezultātu noteikšana**
	1. Pasākumā kopā iespējams iegūt 168 punktus, atrodot visus 15 kontroles punktus, atbildot pareizi uz visiem jautājumiem un izpildot visus papilduzdevumus.
	2. Uzvar komanda, kas iegūst vislielāko punktu skaitu.
	3. Sasniedzot kontrolpunktu, komandai jānoskenē pie objekta esošais QR kods, kas aizvedīs līdz konkrētā kontrolpunkta anketai. Anketā uzrakstot komandas nosaukumu un pievienojot komandas bildi ar konkrēto kontrolpunktu fonā, komanda saņem 5 punktus. Anketā būs atrodami papildu uzdevumi (vai jautājumi), kurus izpildot (vai uz tiem atbildot) komanda saņems papildu punktus.
	4. 12 objektu anketās būs atrodami 4 jautājumi, par kuriem, atbildot pareizi, komanda saņem papildus 1 punktu (par katru jautājumu).
	5. 3 objektu anketās būs atrodami papildu uzdevumi (katrā anketā 1 uzdevums), par kuriem, tos izpildot, komanda saņem papildus 15 punktus (par katru uzdevumu).
	6. Rezultāti tiks paziņoti [www.lu.lv/sports](http://www.lu.lv/sports) mājaslapā līdz 2023. gada 17. februāra plkst. 14.00.
7. **Apbalvošana**
	1. 1. – 3. vietu ieguvušās komandas tiek apbalvotas ar balvām no LU.
	2. Komandas tiks apbalvotas individuāli.
8. **Personas datu apstrāde**
	1. Tiek apstrādāti šādi personas dati: dalībnieku vārds, uzvārds, e-pasts, telefona numurs.
	2. Personas dati tiek apstrādāti, lai pasākumā identificētu dalībnieku rezultātu, kā arī lai organizatori varētu sazināties ar dalībniekiem.
	3. Personas dati tiks saglabāti organizatores Artas Ūzuliņas, e-pasts: auzulina22@inbox.lv, datorā 30 dienas pēc rezultātu paziņošanas. Pēc glabāšanas termiņa personas dati tiks izdzēsti.
	4. Piesakot savu dalību pasākumā, persona apliecina piekrišanu savu personas datu apstrādei pasākuma ietvaros.
	5. Informācija par fizisko personas datu apstrādi LU pieejama https://www.lu.lv/fileadmin/user\_upload/LU.LV/www.lu.lv/Dokumenti/Dokumenti\_LV/2.\_POLITIKAS/lu-privatuma-politika-\_aktual.21-04-2021\_.pdf.
	6. Par datu apstrādi atbildīgs pasākuma galvenais organizators Arta Ūzuliņa, e-pasts: auzulina22@inbox.lv. Papildu jautājumu gadījumā sazināties ar LU personas datu speciālistiem datu.specialisti@lu.lv.
9. **Papildu informācija**
	1. Dalība pasākumā ir bez maksas. Visus organizatoriskos izdevumus sedz LU SC.
	2. Uz pasākumu OBLIGĀTI jāņem līdzi studenta apliecība, lai organizatori varētu pārbaudīt personas piederību LU.
	3. Pasākums var tikt filmēts un fotografēts. Uzņemtos fotoattēlus un videomateriālus LU var izvietot savos reprezentatīvajos materiālos, tīmekļa vietnēs, kā arī LU sociālo tīklu profilos.